Festivalio logotipas
**Berlyno tarptautinis kino festivalis** (vok. *Internationale Filmfestspiele Berlin*), taip pat vadinamas **Berlinale** – kasmetinis vasario mėnesį rengiamas filmų festivalis. Tai vienas prestižiškiausių kino festivalių pasaulyje. Renginys vyksta Berlyne, Vokietijoje. Įsteigtas dar 1951 m. Vakarų Berlyne, festivalis rengiamas kasmet vasario mėnesį nuo 1978 m. Remiantis lankomumo rodikliais, kaip antai 320 tūkst. bilietų pardavimais ir 500 tūkst. lankytojų apsilankymais, laikoma, kad Berlinalė yra didžiausias viešumai atviras kino festivalis pasaulyje. Festivalyje parodoma iki 400 filmų, apie 20 iš jų varžosi dėl apdovanojimų, žinomų „Auksinio lokio" ir „Sidabrinio lokio" (lokys yra Berlyno miesto heraldinis simbolis) pavadinimais. Nuo 2001 m. festivalio režisierius yra Dieter Kosslick.

European Film Market (EFM), kino srities prekybos mugė, rengiama tuo pat metu Berlinalėje, yra svarbus metinis tarptautinės kino industrijos atstovų suvažiavimas. Mugėje apsilanko filmų platintojai, pirkėjai, prodiuseriai, finansuotojai ir gamybos agentai. Berlinale Talent Campus, savaitę trunkantis renginys, apimantis įvairias paskaitas ir dirbtuves, sukviečia jaunus ir talentingus kino kūrėjus iš viso pasaulio.

Festivalį, EFM ir kitus satelitinius renginius aplanko apie 20 tūkst. srities specialistų iš daugiau nei 130 šalių. Daugiau kaip 4200 žurnalistų yra atsakingi už festivalio renginių nušvietimą žiniasklaidoje daugiau kaip 110-yje šalių. Aukščiausio lygmens filmų premjerų metu ant raudonojo kilimo susirenka papozuoti kino žvaigždės ir kitos įžymybės. Berlinalė laikosi kosmopolitiško įvaizdžio, aprėpdama meną, popkultūrą, komerciją ir pasaulinės žiniasklaidos dėmesį.

Istorija
--------

Berlyno tarptautinis kino festivalis buvo įsteigtas 1951 m. Vakarų Berlyne. Alfredo Hičkoko „Rebeka" buvo pirmosios Berlinalės atidarymo filmas. Nors ir filmas pasirodė 1940 m. dauguma vokiečių neturėjo galimybės jo pamatyti iki kol pasibaigė karas. Nuo 1978 m. festivalis pradėtas rengti kasmet vasario mėnesį.

Apdovanojimai
-------------

Auksinio lokio statulėlė
Festivalio režisierius Dieter Kosslick
Berlyno festivalyje skiriami šie apdovanojimai:

### Auksinis lokys

* Geriausiam filmui
* Už gyvenimo pasiekimus (Garbės Auksinis lokys)

### Sidabrinis lokys

* Geriausiam režisieriui
* Geriausiam aktoriui
* Geriausiai muzikai
* Ypatingam vieno artisto pasiekimui
* Didysis žiuri prizas (trumpametražiui filmui)

### Kiti

* *Berlinale Camera*, specialus apdovanojimas už pagalbą festivaliui

Galerija
--------

* Kino InternationalKino International
* Cubix KinoCubix Kino
* Delphi FilmpalastDelphi Filmpalast
* Wim WendersWim Wenders
* Sharon StoneSharon Stone
* Denzel WashingtonDenzel Washington

Išnašos
-------

1. ↑  China film wins top Berlin award, BBC News
2. ↑  Oscar Martay Archyvuota kopija 2015-04-26 iš Wayback Machine projekto.
3. ↑  Facts and Figures of the Berlinale, berlinale.com
4. ↑  imdb.com: Dieter Kosslick, 2008-02-18
5. ↑  Speed Interview with Dieter Kosslick Berlinale Chief Archyvuota kopija 2018-09-29 iš Wayback Machine projekto. filmfestivalstv.com, 2008-02-18
6. ↑  Berlin Film Festival a market force, Variety, 13. February 2008
7. ↑  Berlin Talent campus wins hearts Archyvuota kopija 2012-04-15 iš Wayback Machine projekto. fest21.com
8. ↑  2009 Berlinale Press release, berlinale.de, 18. February 2008
9. ↑  Kosslick zieht positive Berlinale-Bilanz  Archyvuota kopija 2012-02-17 iš Wayback Machine projekto.(German), PR-inside.com
10. ↑  Madonna at the Berlinale YouTube svetainėje , 19. February 2008
11. ↑  Berlinale Profile, berlinale.de
12. ↑  Oscar Martay Archyvuota kopija 2015-04-26 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Tarptautinis Berlyno kino festivalis** – vaizdinė ir garsinė medžiaga  |

* Oficialus tiklalapis
* IMDB: Berlin International Film Festival Archyvuota kopija 2010-04-11 iš Wayback Machine projekto.
* 2006-ųjų festivalio apžvalga Archyvuota kopija 2006-06-16 iš Wayback Machine projekto.